**Zărzărică,floricea**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Zărzărică,floricea ...

Foaie verde colț de zare

la fântâna cu răcoare

stau trei păsări călătoare

să treacă arșița mare.

Stau și eu și le ascult

lângă mândra de demult,

cu basmaua numai flori

lăcrimată de cu zori.

Lângă dorul sprintenel,

că l-am lăsat singurel

pe câmpul cu fân cosit,

unde-i murgul ostenit.

Zărzărică,lună coaptă,

la mândruța în covată

când șirag de stele poartă.

Zărzărică ,floricea,

căzută-n grădina mea,

luminează-mi dragostea.